Source: http://politeia.org.ro/stiri-revista-presei/revista-presei-9-octombrie-parlamentul-bolnav-si-farmacia-lui/19753/
Timestamp: 2017-09-23 14:42:30+00:00

Document:
Revista Presei – 9 octombrie / Parlamentul bolnav şi farmacia lui ! | PoliteiaWorld
Home » Stiri / Revista Presei	» Revista Presei – 9 octombrie / Parlamentul bolnav şi farmacia lui !
09/10/2013 Autor theophyle Categorii: Stiri / Revista Presei
Bună dimineata intr-o zi de miercuri. Cerul va fi temporar noros şi va ploua slab, local în vestul ţării şi pe arii restrânse, mai ales spre seară şi noaptea, în rest. Îndeosebi dimineaţa, în regiunile extracarpatice şi izolat în rest, va mai fi ceaţă, posibil asociată cu burniţă. Vântul va sufla slab şi moderat, cu intensificări izolate la munte, în sudul Banatului, iar trecător şi în Moldova. Temperaturile maxime vor fi cuprinse între 13 grade pe litoral şi în Delta Dunării şi 19…20 de grade în nord-vest, iar cele minime se vor situa între 4 şi 12 grade, uşor mai coborâte în depresiuni, spre 2 grade.
În Bucureşti, Cerul va fi temporar noros, iar seara şi noaptea trecător va ploua slab. Vântul va sufla slab până la moderat. Temperatura maximă va fi de 16…17 grade, iar cea minimă va fi de 8…9 grade. Dimineaţa se va semnala ceaţă.
Curs valutar BNR valabil azi: 1 EURO = 4. 4366 RON; 1 USD = 3. 2682 RON; 1 EURO = 1. 3575 USD; Francul elvetian 3. 6089 RON. Gramul de aur 138.8149 RON.
Consumul de energie electrică a scăzut în economie – se schimbă structura industriei. Consumul de energie electrică în economie a scăzut cu 9,75%, în primele 8 luni din acest an, comparativ cu perioada corespunzătoarea a anului trecut – rezultă din cifrele date publicității luni de Institutul Național de Statistică (INS). În primele 8 luni din 2012, consumul de energie electrică în economie a fost de 23.829, 398 milioane KWh și a reprezentat 66,9% din consumul final de energie electrică. Anul acesta, în primele 8 luni, consumul de energie în economie a fost, în cifre absolute, de 21.505,307 milioane Kwh și a reprezentat doar 65,2% din totalul consumului de energie electrică. Calculul arată că în economie s-a consumat anul acesta cu 2.324,09 milioane Kwh mai puțin, față de aceeași perioadă a anului trecut, ceea ce înseamnă o diminuare cu 9,75%.Consumul de energie electrică în economie a scăzut cu 9,75%, în primele 8 luni din acest an, comparativ cu perioada corespunzătoarea a anului trecut – rezultă din cifrele date publicității luni de Institutul Național de Statistică (INS).In primele 8 luni din 2012, consumul de energie electrică în economie a fost de 23.829, 398 milioane KWh și a reprezentat 66,9% din consumul final de energie electrică.Anul acesta, în primele 8 luni, consumul de energie în economie a fost, în cifre absolute, de 21.505,307 milioane Kwh și a reprezentat doar 65,2% din totalul consumului de energie electrică.Calculul arată că în economie s-a consumat anul acesta cu 2.324,09 milioane Kwh mai puțin, față de aceeași perioadă a anului trecut, ceea ce înseamnă o diminuare cu 9,75%. Integral la CdeG
Traian Băsescu: Unii abia acum descoperă Acordul de colaborare instituţională. Preşedintele României, Traian Băsescu, a declarat marţi că Acordul de colaborare instituţională se află pe site-ul administraţiei prezidenţiale încă din 14 decembrie 2012, precizând că a trimis o copie a documentului Consiliului Superior al Magistraturii. „Acordul de colaborare instituţională. Se pare că unii abia acum îl descoperă, inclusiv CSM are unele nedumeriri consistente. Am transmis CSM o copie a acestui Acord, deşi el se află pe site-ul Preşedinţiei încă din 14 decembrie 2012. Este deschis accesului publicului, comentariilor şi chiar şi ziariştilor care vor să-l citească”, a declarat Băsescu, citat de Agerpres. Acesta a citit câteva paragrafe din acordul de cooperare instituţională, în cazul în care ar exista vreun membru al Comisiei care să nu-l fi citit. Integral in Adevarul. Traian Băsescu: Nu pot să stau în remorca unui MITOMAN cum e Victor Ponta. Președintele Traian Băsescu a susținut o declarație de presă la Cotroceni, unde a prezentat principalele puncte încălcate de premierul Victor Ponta în cadrul pactului de coabitare. Șeful statului a spus că nu își va menține semnătura pe un acord prin care partenerii externi sunt mințiți. Despre demisia lui Varujan Vosganian din Guvern, Traian Băsescu a spus că acesta ar fi dat 10 funcții de ministru ca să nu își piardă imunitatea. Evoluțiile din ședința CSM mă obligă la lămuriri. Asta înseamnă că politicul nu poate face orice vreași nu poate sdpune orice vrea. Al doilea lucru, acordul de colaborare instituțională pe care se pare că unii abia acum îl descoperă.Am transmis CSM-ului o copie a acestui Acord, deși se află pe site-ul Președinției din decembrie 2012. Din păcate pentru România, actorii principali ai loviturii de stat Ponta și Antonescu au câștigat zdrobitor alegerile din noiembrie 2012. ca om politic cu experiență am înțeles ce înseamnă acest lucru – un blocaj pe termen mediu sau lung în relațiile cu alte stateVă asigur că nu a venit de la nicio Cancelarie propunerea acestui Pact, ci a fost o idee a consilierilor care își puneau problema cum facem ca România să rămână cu ușile deschise Integral in EVZ
Ambasada SUA, întrebată despre cazul Vosganian: Nu trebuie să se facă abuz de imunitatea parlamentară. Ambasada SUA a precizat, marţi, răspunzând unei solicitări MEDIAFAX referitoare la decizia de luni a senatorilor de a nu-i ridica imunitatea lui Varujan Vosganian, că nu ar trebui să se facă abuz de imunitatea parlamentară pentru a proteja pe cineva de răspundere.Misiunea diplomatică a declarat că nu comentează cazuri individuale.”Dar, în general, credem că nimeni nu ar trebui să fie mai presus de lege şi nu ar trebui să se facă abuz de imunitatea parlamentară pentru a proteja pe cineva de răspundere”, a arătat ambasada.Totodată, Ambasada SUA la Bucureşti a reamintit că raportul privind progresele înregistrate de România în cadrul Mecanismului de cooperare şi de verificare (MCV) din ianuarie 2013 recomandă că “ar trebui să se furnizeze o justificare completă dacă Parlamentul nu permite ca activitatea de aplicare a legii să se desfăşoare normal”.Plenul Senatului a respins, luni, solicitarea privind începerea urmăririi penale în cazul ministrului Varujan Vosganian.La puţin timp după vot, Varujan Vosganian şi-a anunţat demisia din funcţia de ministru al Economiei.Vosganian rămâne însă senator, iar demisia sa din funcţia de ministru nu are vreo consecinţă asupra solicitării respinse de Senat. Integral in Gandul.
Directorul Institutului Geologic acuză RMGC că a falsificat hărţile cartografice. Directorul Institutului Geologic, Ştefan Marincea, acuză compania RMGC că a falsificat hărţile cartografice pentru a ascunde fracturile terestre din bazinul Văii Corna. El a atras atenţia că pentru o faptă similară, o companie şi-a pierdut licenţa în Canada. Potrivit lui Ştefan Marincea, compania investitoare a viciat şi analiza care vizează existenţa altor elemente chimice valoroase în zona explorată. „Bazinul aceasta al Văii Corna este plin de fracturi (…). În trei variante prezentate de companie ale hărții, în diferite materiale, în unul sunt falii, în al doilea sunt falii, în al treilea dispar faliile, or o falie este o fractură care afectează scoraţa terestră şi nu dispare aşa de uşor”, a declarat Ștefan Marincea, marți, la audierile din comisia parlamentară pentru Roșia Montană. „Aceasta este o faptă penală, dar eu nu am bani să mă bat cu avocații acestei companii, pentru că altfel le-aș face o plângere penală, pentru că asta reprezintă un fals în acte, îmi iei baza cartografică şi o modifici”, a afirmat Ștefan Marincea. El a menționat că în Canada o companie și-a pierdut licența din cauza unui fenomen similar. Ştefan Marincea a mai spus că modul de prezentare a analizelor de către companie „este viciat” şi că această companie a trişat diluând conţinuturile prin probare neselectivă. „Susţin cu argumente ştiinţifice că modul de prezentare a analizelor de către companie este viciat. Nu este un organism al statului român care să verifice aceste analize”, a mai spus directorul general al Institutului Geologic Român, care a pledat pentru o lege a serviciului geologic. Integral aduce Digi24
Atacurile lui Ponta afectează Justiţia. Consiliul Superior al Magistraturii a decis, marţi, să apere reputaţia procurorului Lucian Papici, dupa cuma recomandat şi Inspecţia Judiciara în nota sa de constatare.Preşedintele Traian Băsescu a felicitat, marţi seară, intervenţia CSM cu privire la solicitarea procurorului Papici de a fi apărat. ”Politicul nu poate face chiar orice vrea şi nu poate spune chiar orice vrea”, a declarat preşedintele. CSM şi-a însuşit, prin vot majoritar, raportul Inspecţiei Judiciare, care a făcut verificări şi a constatat că, prin declaraţiile publice, premierul Victor Ponta i-a afectat imaginea şi reputaţia procurorului Lucian Papici. Premierul Victor Ponta a făcut declaraţile după ce şeful, pe atunci, al Secţiei I a Departamentului Naţional Anticorupţie (DNA), Lucian Papici, a întocmit rechizitoriul de trimitere în judecată a vicepremiereului Liviu Dragnea pentru fraudarea referendumului de demitere a preşedintelui ţării din 2012.Potrivit raportului Inspecţiei Judiciare, premierul nu avea dreptul “să extrapoleze nemulţumirile” referitoare la instrumentarea unor cauze, iar declaraţiile în care l-a numit pe Lucian Papici “băsist, morarist şi macovist” şi l-a acuzat de instrumentarea unor “dosare politice” afectează prestigiul acestuia. “Într-un stat de drept, nimeni, şi cu atât mai puţin un reprezentant al uneia dintre celelalte două puteri, nu are dreptul să extrapoleze nemulţumirile referitoare la instrumentarea unor anumite cauze, iar în măsura în care procedează astfel, se aduce atingere principiului constituţional al separaţiei puterilor în stat, cu consecinţa afectării prestigiului justiţiei şi, implicit, a independenţei şi reputaţiei magistraţilor”, se arată în raportul Inspecţiei Judiciare, instituţie independentă în cadrul CSM. Integral in Romania Libera
Jenant. Bolşevicii au huiduit-o pe Principesa Margareta a României. Moment penibil la Chişinău cu implicarea principesei Margareta a României şi a principelui Radu. Aflaţi într-o vizită de trei zile în Republica Moldova, ei au vrut să depună o coroană de flori la monumentul domnitorului Ştefan cel Mare din centrul Chişinăului, dar au fost blocaţi de opt activişti comunişti zgomotoşi. Deşi programul vizitei înalţilor oaspeţi era cunoscut din timp, nici un poliţist nu se afla la faţa locului. Principesa Margareta şi principele Radu au venit în Republica Moldova la invitaţia primarului liberal de Chişinău, Dorin Chirtoacă, decorat în luna septembrie cu ordinul Coroana României în grad de cavaler. Incidentul din faţa monumentului domnitorului Ştefan cel Mare a avut loc după întâlnirea principelui şi principesei cu premierul moldovean Iurie Leancă. Oficialul de la Chişinău le-a vorbit despre aspirațiile europene ale Republicii Moldova: „Vă mulțumesc pentru această deschidere şi vă sunt recunoscător pentru sprijinul constant”, a menționat Iurie Leancă. El s-a referit la donațiile făcute de Casa Regală în mai multe instutuții de învățământ din Republica Moldova. Alteța Sa, principele Radu, a mulţumit premierului pentru ospitalitate: „Suntem încântați că cele mai importante instituții ale statului din Republica Moldova ne-au deschis ușile în aceste trei zile”. Au ieşit din Casa Guvernului şi s-au îndreptat spre monumentul domnitorului cu o coroană de flori. Acolo, însă, au fost blocaţi de 8 activişti scandalagii înrăiţi ai Partidului Comuniştilor. Aceştia purtau un steag de culoare roşie cu un cap de bou la mijloc şi scandau insulte la adresa oaspeţilor: „Prinţul român în Moldova e străin!”, „Trăiască şi-n florească Republica Moldovenească!” şi „Afară din Moldova!”. În cele din urmă, principesa Margareta şi principele Radu s-au închinat la Monumentul lui Ştefan cel Mare şi Sfânt şi au pus coroana de flori mai într-o arte, pentru că în faţa monumentului stăteau nemişcaţi activiştii comunişti. Integral la DW
Cum se îmbogăţesc reţelele de avocaţi şi judecători din nenorocirea oamenilor. Toate recordurile în ceea ce priveşte daunele morale acordate în urma unor accidente rutiere urmează un anume tipar conceput pentru a impresiona justiţia şi opinia publică. De cele mai multe ori, victimele fie sunt din familii nevoiaşe şi fără şcoală, fie provin din familii extrem de numeroase. La începutul anului 2011, un accident rutier căruia i-au căzut victimă două fetiţe de cinci ani umplea paginile ziarelor locale şi ecranele televiziunilor din Argeş. Cazul cu pricina avea să devină şi un precedent pentru ceea ce este acum un adevărat fenomen, anume afacerile cu durerea oamenilor sau mafia daunelor morale. La vremea respectivă, după un proces neobişnuit de scurt, familia celor două fetiţe a primit, în total, 1 milion de euro. “Procesul nu a durat nici 6 luni, cu tot cu apel. Este o perioadă neobişnuit de scurtă pentru astfel de cazuri, mai ales că vorbim despre o sumă importantă de bani. Familia victimelor nu avea cum să deschidă acţiunea pentru că este vorba despre o familie extrem de săracă, analfabetă care trăieşte într-o casă improvizată din cartoane. Avocatul a mers la ei şi tot el a păstrat şi cea mai mare parte a banilor”, povesteşte o sursă apropiată situaţiei. De atunci şi până acum au trecut doi ani şi am ajuns, din păcate, la situaţia în care o aceeaşi instanţă dă câteva zeci de euro pentru o victimă şi peste 1,7 milioane de euro pentru altă victimă din acelaşi accident rutier, cum arată un caz de la Satu Mare în care societatea Astra Asigurări va face plângere la DNA. Ba mai mult, după o judecată sumară care a presupus, printre altele, şi falsificarea unor documente, s-a trecut la executarea silită a asigurătorului. Acest proces incredibil constituie recordul în ceea ce priveşte daunele morale acordate în România şi, cel mai probabil, în Europa. Integral in Romania Libera
Reprezentantul farmaciei din Parlament: Livrăm la comandă medicamente, dar fără preţuri preferenţiale. Şerban Rădulescu, directorul Centrului medical de diagnostic şi tratament ambulatoriu şi medicină primară (CMDTAMP), fosta Policlinică 10, care va deschide punctul farmaceutic din Parlament, susţine că medicamentele solicitate aici vor fi livrate prin curier, dar că nu vor fi preţuri preferenţiale. “Este vorba de un punct de curierat farmaceutic, nu o farmacie, care va funcţiona în cadrul cabinetului medical din Parlament. Aici nu depozităm medicamente. Cei care solicită să cumpere un medicament din acest punct de curierat farmaceutic vor fi serviţi în 2-4 ore, timp în care medicamentul respectiv este adus de la farmacia Policlinicii 10 (CMDTAMP – n.r.) din strada Washington printr-un curier”, a declarat Rădulescu marţi, pentru Mediafax. Medicamentele compensate vor fi eliberate de la acest punct doar celor care au reţete de la medicii din cadrul policlinicii, a mai spus Rădulescu. El a adăugat că preţurile practicate nu sunt subvenţionate de stat, nu sunt preferenţiale, ci sunt aceleaşi cu cele din farmacia care funcţionează în cadrul CMDTAMP şi apar pe site-ul acestuia. Rădulescu a arătat că acest punct de curierat farmaceutic va funcţiona în cadrul cabinetului medical din Palatul Parlamentului, unde un angajat va prelua comanda de medicamente şi va verifica în calculator dacă acest medicament există în farmacia policlinicii. Dacă medicamentele sunt în farmacie, atunci ele vor fi aduse la Parlament prin curier, în 2-4 ore, a mai explicat Rădulescu. Biroul Permanent al Camerei a aprobat, luni, un memorandum privind redeschiderea în Parlament a punctului de eliberare de reţete medicale pentru demnitari şi angajaţi. Potrivit memorandumului intern, punctul farmaceutic pentru eliberarea medicamentelor prescrise în reteţele medicale compensate şi cu plata directă, propus spre reînfiinţare, poate asigura medicamentele de maximă urgenţă; medicamente reduse cu 10-20% faţă de preţul pieţei; baza de date a medicamentelor poate fi accesată în timp real de către farmacist, iar orice medicament, inclusiv cele pe bază de reţetă, poate fi adus în 2-4 ore. De asemenea, se vor elibera reţete compensate şi gratuite (veterani, ASRL şi diagnostic) recomandate de medicii de familie ce deservesc cabinetele medicale ale Camerei Deputaţilor şi Senatului care au contract cu Casa de Asigurări OPSNAJ, se pot elibera reţete de urgenţă şi cronice cu plata directă pentru medicamente ce nu se află pe lista medicamentelor compensate. Integral aduce Mediafax
56 Raspunsuri la Revista Presei – 9 octombrie / Parlamentul bolnav şi farmacia lui !
Sare'n Ochi09/10/2013 at 08:23
Sare'n Ochi09/10/2013 at 08:33
Exista si un ex-senator (actual) Serban Radulescu de Cluj. Medic la origine. Taranist la origine, emigrat la PC si seful filialei PC Cluj. Marea speranta a Conventiei DEmocratice in lupta cu Gheorghe Funar din anul 2000. Asta arata cat de jalnici sunt politucienii nostri care trec si de la partidul victimelor la cel al tortionarilor numai sa-si vada sacii in caruta. Theo, vezi de ultimul link (nu exista)
theophyle09/10/2013 at 08:45
multumesc, am remediat!
mar09/10/2013 at 08:44
se pare ca unii pentru doi arginti o vand si pe masa, ca despre tara a intrat la firfirici. Grave, extrem de grave acuzatiile facut de directorul Institutului Geologic si care nasc multe intrebari. Daca sunt reale acuzatiile in angrenaj nu este numai un singur om, in plus ce au pazit institutiile abilitate si de ce s-a aflat asa de tarziu?
theophyle09/10/2013 at 08:47
pai despre asta tocmai am postat si ieri. Din nefericire totul esste de vanzare in tara asta 🙁
mar09/10/2013 at 09:04
am o perioada incarcata, scuze de reactia intarziata 🙂
intamplator09/10/2013 at 08:45
as reveni la ” ieri” si metode de fraudare a votului-individual,nu neaparat dragnea
am vazut in vara lui 2012 ” cohorte” de bucuresteni din sect 1 si 6 care veneau in grupuri de 4-6 persoane sa voteze intre orele 18-20 intr-o localitate de langa bucuresti/as estima ,cel putin, 150 persoane;( cam 3 pct din cei care au votat acolo);
mie unul mi s-a parut curios atunci-ca si acum- ca acea localitate a fost asaltata de bucuresteni ” bruneti” dornici sa voteze,mai ales ca ei veneau la doua sectii aflate in proximitatea centurii bucuresti;de impiedicat nu poti,e dreptul lor sa voteze unde vor ,pe liste suplimentare;ca numarul celor ce au votat pe liste” suplimentare” a fost cam de 12 % din total voturi ,e surpinzator,dar e alta poveste
ca tot leaga ponta acum cnp-ul de plata amenzilor;nu s-ar putea lega si cnp-ul celor ce voteaza de o baza de date si verifica?
nu cred ca tehnic ar fi complicat
theophyle09/10/2013 at 08:49
listele suplimentare si urna mobila trebuie desfintate. nu esti in localitate votezi prin corespondenta, asa cum se procedeaza in tarile civilizate.
EuCuMine09/10/2013 at 08:59
Da, insa, din punctul ‘lor’ de vedere, votul prin corespondenta deschide cutia Pandorei. Romanii din afara vor avea un cuvant foarte greu de spus, iar ‘comunitarilor’ nostri nu le prea plac cuvintele celor din afara, doar banii.
Gino09/10/2013 at 09:01
Nu cred ca societatea este suficient de evoluata pentru artificii de felul asta, tot timpul va fi un Dragnea din Teleorman care sa-si bage picioarele, macar ca sa arate ca nu merge decat cum vrea el.
Regulile trebuie sa fie putine, simple si clare. Cum se complica ceva cum apar fisuri.
Gino09/10/2013 at 08:55
Asa cum stim, totul functioneaza dupa reguli.
Daca una din reguli ar fi sa nu poti vota decat la sectia de care apartii?
Nu doresc o dezbatere pe tema asta dar nu cred ca s-ar pierde nimic, vrei sa fii cetatean responsabil si cu drepturi, bine, daca nu, nu.
Orice program se poate amana si ordona. Si cheltuielile ar fi mai mici.
intamplator09/10/2013 at 09:04
regula -cred-este valabila la alegerile locale;de ce n-ar fi valabila la TOATE tipurile de consultari electorale?
problema e ca in romania,la clasa politica existenta- absenta de la vot nu e deloc ” lipsa de simt civic” e pur si simplu o forma de protest,singura ,acum posibila;
daca ” votul alb” ar fi considerat vot ” contra tuturor” as estima ca prezenta la vot ar creste semnificativ!
intamplator09/10/2013 at 08:48
chestia aia cu hartile geologice,spusa de o persoana cu autoritatea tehnica a directrului inst geologic,ar trebui sa duca imediat la o ancheta/numai pentru asta si proiectul trebuie-cel putin-amanat pana la clarificare
daca e asa,asta se cheama fals in documente si e penal!
mar09/10/2013 at 09:07
l-am auzit dimineata la stiri, nu cred ca este iresponsabil si arunca cu acuzatii in van, omul are informatii. Si am mai auzit ceva interesanta legat de iazul de decantare, canadienii au unul similar pe care-l tin inghetzat cu niste costuri fabuloase pentru ca nu au solutii ptr. slam.
geo09/10/2013 at 13:53
Din pacate se pare ca se misca nimic in verificarea celor spuse de directorul institutului…si da, asa e:
Și vă dau exemplul Canadei, unde există vreo două proiecte din acestea, însă în zone nepopulate, la care nu s-au putut prevedea în întregime consecințele. Până găsește soluțiile necesare, adică ce să facă după cianurare cu reziduurile acelea care pătrund în sol, Canada a decis să criogenizeze solul din zona contaminată. Cheltuiește anual în jur de un miliard și jumătate de dolari ca să înghețe solul, să-l aducă la mai puțin de zero grade.
Rep.: Canadienii au noroc că la ei e și frig mai tot timpul anului, îngheață solul în mod natural…
R.W.: Da, la ei e și frig, dar au și banii pentru o astfel de acțiune. Dar gândiți-vă la România. Suprafața pe care se va face la noi contaminarea cu cianură este considerabil mai mare. România nici nu are resursele financiare ale Canadei ca să practice criogenia, nici nu are condițiile climatice ale Canadei și, cel mai important, Roșia Montană este într-un areal foarte populat. Pe când în Canada, repet, proiecte similare, de mici dimensiuni, au fost făcute numai în zone nepopulate.
http://www.kmkz.ro/de-pe-teren/interviu-dezvaluiri/renate-weber-compania-gabriel-resources-a-castigat-destul-la-bursa-cu-acest-proiect-acum-gata-sa-ne-lase/
Am povestit multe şi a urmat a două surpriză: vizitarea unui loc care acum a devenit un fel de monument reprezentativ al exploatării de aur de către compania Gold Corporation, de acelaşi tip cu cea care a venit şi la noi pentru puţinul nostru aur, şi căruia trebuie să ne opunem aşa cum au făcut şi băştinaşii de aici, alungându-i.
Locul este un pustiu distrus şi părăsit cu deşeuri de tot felul. Lacul cu cianuri şi alte otrăvuri este izolat acum faţă de natură, cu eforturile guvernului local, cu plata de taxe din partea localnicilor – pentru păstrarea prin instalaţii speciale de congelare a permafrostului. Acest lucru se face pentru a nu se răspândi în apele freatice şi în pământ şi spre lacuri şi râuri, inclusiv spre fluviul Mc.Kenzie.
Dacă nu aş fi fost la faţa locului nu aş fi putut să îmi imaginez acest dezastru.
La Nasul in data de 25 septembrie a fost doamna Uca Marinescu. In arhiva emisiunii din acea zi se gasesc fotografii cu grozavia de la fata locului…
intamplator09/10/2013 at 08:50
revin la verificarea votului multiplu: verificarea sa fie facuta numai la listele suplimentare
Cedric09/10/2013 at 08:52
Declaratia directorului Institutului Geologic, in fata comisiei parlamentare, mi se pare arhisuficienta pentru respingerea proiectului. Ma intreb daca pozitia Institutului a fost cunoscuta pana acum si daca da, de ce nu s-a tinut seama de ea.
In alta ordine de idei, am gasit un articol foarte bun. Imi place comparatia dintre Ponta si un personaj balzacian:
http://www.ziare.com/victor-ponta/premier/un-prim-ministru-obosit-de-atata-democratie-1261453
intamplator09/10/2013 at 09:06
si tot legat de ieri-scuze ca revin- cum naiba un sef de sectie stia -in timpul votarii- cate da si nu au fost?
Gino09/10/2013 at 09:14
Miracolele si misterele Teleormanului 😀 .
intamplator09/10/2013 at 09:21
mda,posibil, n-o mai fi sfinxul din bucegi ” buricul energetic al pamnatului”= cf adeptilor romanocentrismului,s-o fi mutat in teleorman;
poate dragnea din puscarie va scrie despre astea;ca pavel corut trebuie sa aibe urmasi
Gino09/10/2013 at 09:16
Teleorman – Deli Orman – Padurea Nebuna 😀 .
mar09/10/2013 at 09:20
cred ca toate, absolut toate pornesc de la gradul de saracie, extrem de ridicat, al zonei. In plus judetul are populatie aproximativ cat cartierul Militari, poate si mai putin.
intamplator09/10/2013 at 09:24
eu n-as mai fi atat de sigur cu ” saracia”/as inlocui cuvantul ” saracie” cu lene;
un drum pe ulitele din teleorman explica asta; gardurile sunt cazute,balariile cat casa,mat-ul plin de la deschidere
astea n-au legatura cu saracia!
mar09/10/2013 at 09:26
in unele zone, nu tot judetul arata asa rau. Din nefericire cei mai multi au plecat in alte zari, sunt zone intregi depopulate si super imbatranite.
intamplator09/10/2013 at 09:33
la fel e si in sicilia-ex-asta nu impiedica pe nimeni sa matura ” in fata bataturii casei”
nu poti sa umbli nespalat fiindca esti batran!
poti,cel mult,” sa-ti patezi cravata cand mananci”-( cf plesu,care-l citeaza pe paleologu al batran)
geo09/10/2013 at 14:12
Polul saraciei din U.E. se afla, unde altundeva, decit in Romania mai precis in Vaslui:
http://www.hotnews.ro/stiri-esential-15752455-eurostat-vaslui-polul-saraciei-uniunea-europena-romania-sunt-cele-mai-mari-discrepante-intre-zone-puterea-cumparare.htm
http://epp.eurostat.ec.europa.eu/cache/ITY_OFFPUB/KS-HA-13-001/EN/KS-HA-13-001-EN.PDF
Across the NUTS level 3 regions of the EU in 2010, GDP per inhabitant ranged from 5 000 PPS (20 % of the EU-27 average) in Vaslui in Romania to 143 800 PPS (587 %) in
the capital city region of Inner London – West in the United Kingdom;
Ar merita o analiza separata…
mircea09/10/2013 at 09:25
neta buna all 🙂
cand filosofia de elaborare a unei legi-recte referendumul din vara trecuta,este de a transfera responsabilitatea procesului de vot pe ignoranta omului needucat,usor coruptibil si dus de nas,inseamna ca nu faci altceva decat sa netezesti drumul spre o fraudare masiva cat mai greu de dovedit si daca ar fi ceva de dovedit sa raspunda acarii pauni si nu beneficiarii importanti,adica politicienii.
Justificarea pare simpla.E ilegal sa fraudezi votul dar facem tot posibilul ca fraudarea sa fie cat mai posibila.Si masina de manipulare tureaza motoarele la max.
Abordarea asta este utilizata in f. multe acte normative,de la codul rutier de ex. pana la legi cu dedicatie clientelara.
Si prostimea va fi astfel din nou divizata si angajata in lupte sterile,aia-s vinovati ,ba nu ailalti,cand defapt autorii morali (dar nu numai ) sunt legiuitorii.
theophyle09/10/2013 at 10:15
este important ca lucrurile sa se termine cu pedepse usturatoare, in primul rand sa le fie frica sa mai fure voturi!
zigzag09/10/2013 at 09:31
buna dimineata ! sandramaua ( tara ) se darama ..babele se injura la tv. interesant modelul : duminica mii de cetateni cer demisia politrucilor iar incepand cu ziua de luni .. politrucii se fac ca nu au vazut , nu au auzit nimic si incep sa se “certe” la tv. acest model se repeta la indigo de vreo 6 saptamani. sunt curios ce regie vor inventa daca intr-o duminica apar pe strazile din bucuresti vreo 100 mii de oameni.
intamplator09/10/2013 at 09:35
raspuns posibil
” agenturili” rebranduite in varinata cool ” eco-teroristi”
mircea09/10/2013 at 09:38
vor spune ca s-a deschis sezonul turistic de toamna bucuresteana cu festivalul “mustul rece cu-o placinta calda” ,organizator oparila 😀 Iar in platourile tv sub acoperis de stuf invitatii vor degusta produsele eco.
Cedric09/10/2013 at 09:48
Ce afront la adresa lui Ponta!!
http://www.ziare.com/crin-antonescu/victor-ponta/antonescu-ponta-e-un-clovn-in-circul-de-coabitare-1261466
theophyle09/10/2013 at 10:18
a inceput sezonul dragostei cu nabadai!
theophyle09/10/2013 at 10:13
pentru interesati – Ştiri Externe: 9 octombrie 2013 / Creditorii SUA sunt îngrijoraţi !
Huitzilopochtli09/10/2013 at 11:09
Parlamentari romani: Liderul de grup al senatorilor PP-DD, Haralambie Vochitoiu, spune ca stie de la colegii sai ca unul dintre senatorii partidului care a trecut in grupul PSD, la UNPR, Iulian Cristache, s-a laudat ca a luat 120.000 de euro pentru aceasta mutare.
Parlamentari americani: Opt membri ai Congresului SUA, toti democrati, au fost arestati marti la un miting in favoarea unei legi a imigratiei.
theophyle09/10/2013 at 11:36
draga Huitzi,
cel putin asta a luat un pretz buna, aia din teritoriu iau 200 de lei si o “cinzeaca” la barul comunal
Cedric09/10/2013 at 11:27
http://www.ziare.com/dan-diaconescu/partidul-poporului/acuzatie-soc-120-000-de-euro-a-costat-un-parlamentar-pp-dd-ii-tremurau-mainile-1261398
De unde au bani sa-i cumpere?
theophyle09/10/2013 at 11:37
Parlamentul rusinii, nu alta
Cedric09/10/2013 at 12:03
http://www.mediafax.ro/social/avocatul-poporului-a-contestat-la-cc-ordonanta-de-urgenta-privind-insolventa-11482920
theophyle09/10/2013 at 12:06
interesant cum s-a trezit si asta!
zigzag09/10/2013 at 13:01
http://www.gandul.info/politica/proiectul-lui-antonescu-minimalizarea-holocaustului-se-va-pedepsi-cu-inchisoarea-vor-fi-interzise-simbolurile-si-organizatiile-cu-caracter-legionar-11476490 are si cacarau un proiect de lege . a trecut neobservat :)) sau nu.
Huitzilopochtli09/10/2013 at 13:17
I-auzi la el: “cetăţenilor de origine iudaică”
Mai avea sa adauge si “de confesiune ebraica”
geo09/10/2013 at 13:57
Dobi de crinulet se da mare profesoras de istorie…Miscarea Legionara nu numai ca nu a fost invinuita dar mai mult a fost scoasa de pe lista organizatiilor criminale de catre Tribunalul de la Nurnberg…
Cedric09/10/2013 at 13:06
PDL si TB au ramas fara un “catindat” :
http://www.evz.ro/detalii/stiri/emil-boc-nu-ma-inscriu-in-competitia-din-pdl-pentru-presedintie-1061220.html
mircea09/10/2013 at 13:26
interesant,in loc sa dea un raspuns evaziv prin care sa se mai astepte putin limpezirea unor ape pe dreapta,a preferat, sau netezeasca drumul lui predoiu sau,sa-i transmita piratului nu conta pe mine cat timp blaga conduce pdl pliindu-se pe declaratia lui mru ,declaratie preluata apoi de altii,dreapta,ca sa castige are nevoie de un singur candidat.
intre noi fie vorba,Boc nu cred ca ar avea vreo sansa la prezidentiale oricat de pozitiva ar fi reevaluarea sa(probabil media l-ar termina intr-o sedinta tv-piticul atomic si marinarul)
probabil presedintele i-a pronuntat numele ptr. a incepe un proces de izolare a lui blaga in pdl.
Al naibii de greu se bat cartile in partea asta.Grupuri masive,grupuletze pleaca apoi se-ntorc,etc. greu de inteles debilitatea asta pe dreapta.
Trebuie ca adevarata cauza isi are radacini profunde 🙁
Gino09/10/2013 at 13:48
De ce crezi ca pdl este “de dreapta”? Numai pentru ca nu sunt in grupul psd-pc-unpr?
Daca o sa se rupa usl o sa avem inca o “dreapta”, mai adevarata.
Nu cred ca stanga si dreapta sunt relevante in Romania, cum nici socialisti, liberal-conservatori sau alte doctrine nu sunt.
O impartire mai clara poate fi pro-stat de drept sau pro-stat al bunului plac, la asta cred ca trebuie sa ne raportam.
mircea09/10/2013 at 14:05
de acord cu tine dar macar formal ar trebui sa acordam putin credit separatiei doctrinelor /ideologiilor (daca ar fi sa luam in calcul doar nr de taxe puse de usl de ex si nr de taxe din perioada fostei puteri ,sau de ex. oameni ca funeriu,macovei etc) macar ptr. a nu spori confuzia din capul bizonului
impartirea de care spui,f.importanta pe fond,relativizeaza clarificarea asta in care cu siguranta toti vor spune ca sunt pro stat de drept dar actiuni si fapte in acest sens se observa mai mult dinspre o anumita directie iar cealalta va spune exact pe dos.
mircea09/10/2013 at 13:35
se pare ca vor reducerea tva si la carne 😯 (oare ce taxe mai baga ptr. a acoperi reducerea asta ? )
acu` ceva timp au redus tva la paine-urmarea am vazut-o
Io zic sa reduca tva si la mustar macar sa stie o treaba tot rumanu` sa vaza ce-l asteapta …
nu ca le sare mustaru` ,din contra,mici sfaraind ptr. tot boboru` infometat
theophyle09/10/2013 at 13:42
MRU aici http://www.privesc.eu/Arhiva/18357/Conferinta-de-presa-sustinuta-de-Forta-Civica-privind-absorbtia-fondurilor-europene-si-propunerea-de-Acord-de-Parteneriat-cu-UE-a-Guvernului-Ponta
Punctele conferintei de presa la noi – MRU: Sub Ponta și Antonescu, România riscă să rămână şi fară fondurile europene
mar09/10/2013 at 13:43
Semne bune toamna are 🙁
http://www.hotnews.ro/stiri-administratie_locala-15764761-bucurestenii-raman-fara-apa-calda-timpul-noptii-intre-orele-22-00-05-00-primaria-vina-elcen.htm
Huitzilopochtli09/10/2013 at 13:53
Salut! Interesant ca Oprescu nu avu tupeu sa anunte el asta. Il delega pe pacaliciul ala de la PNL sa dea vestile proaste.
Cedric09/10/2013 at 14:01
Vorbeste Ponta la guvern. Este inimaginabil de obraznic fata de Basescu. Probabil iesirea de aseara a presedintelui i-a luat mintile. O tine inainte cu politica externa ca o face el cu guvernul, pe TB nu-l invita nimeni.
Of, ce mult as vrea sa se contramandeze vizita in SUA, desi va gasi el o minciuna sa iasa nevinovat.
“Omul de la 18.30” asa vorbeste despre presedinte!
Cand aparea Cacarau zilnic la ora 18, cat a fost la Cotroceni, nu l-a deranjat pe Ponta.
theophyle09/10/2013 at 14:08
Ponta nu ajunge in America in vizita oficiala pana in 2015, daca o sa mai fie la guvernare!
geo09/10/2013 at 14:51
Curtea Constituţională va judeca pe 15 octombrie o excepţie de neconstituţionalitate privind articolul 125 din Codul Penal şi legea 27/2012 care anulează posibilitatea prescripţiei răspunderii penale pentru infracţiunile de omor. Specialiştii contactaţi de gândul au explicat că, dacă legea este declarată neconstituţională, atunci dosarele privind crimele comise la Revoluţia din 1989, dosarele mineriadelor şi dosarele torţionarilor vor fi îngropate definitiv. Astfel că torţionari precum Alexandru Vişinescu, Ion Ficior sau vinovaţii pentru cei peste 1000 de morţi de la Revoluţie vor scăpa de anchete, de trimiterea în judecată şi eventuale condamnări. Excepţia care pune în pericol aceste dosare a fost ridicată de Nicolae Trebuian, un condamnat de drept comun.
theophyle09/10/2013 at 14:56
Postare noua – MRU: Sub Ponta și Antonescu, România riscă să rămână şi fară fondurile europene< /strong>
« La Belle Époque: Grand Hôtel du Boulevard
Ştiri Externe: 9 octombrie 2013 / Creditorii SUA sunt îngrijoraţi ! »

References: CSM 
 CSM 
 CSM 
 CSM 
 CSM 
 articolul 125